open-index/open-wikipedia-markdown huggingface dataset:
Yelli maakond

**Yelli maakond** (*Yell County*) on maakond Ameerika Ühendriikides Arkansase osariigis.

Maakonna halduskeskused on Dardanelle ja Danville.

## Ajalugu
Maakond moodustati 1840. aastal.

## Rahvastik
Elanike arv oli 2010. aasta rahvaloenduse järgi 22 185.

Arvestusliku rahvaarvu muutus (1. juuli seisuga):

## Viited
Eestimaa uhkus

**Eestimaa uhkus** on auhind, mida TV3 ja Elion annavad Eesti inimestele, kelle teod on teistele eeskujuks. Laureaatide seos on elupäästjaid, sotsiaaltöötajaid, arste, õpetajaid. Auhind antakse üle auhinnagalal.

Auhinda jagatakse aastast 2004.

## Viited
Mälestusmärkide loendid

;riigiti
*Eesti mälestusmärkide loendid

;linnati
*Pärnu mälestusmärkide loend
*Tallinna mälestusmärkide ja skulptuuride loend
*Tartu skulptuuride loend
*Kostroma mälestusmärkide loend

;isikuti
*Lenini mälestusmärkide loend
*Stalini mälestusmärkide loend
Rakett (ettevõte)

**Rakett** OÜ on Eesti disainibüroo. Büroos on kujundatud nii toiduainete pakendeid kui ka näiteks raamatusarjasid.

## Kujundustöid
*raamatusari "Bibliotheca"
*raamatusari "Gigantum Humeris"
*PAFi logo

## Viited

## Välislingid
*Koduleht
Karl Abraham

**Karl Abraham** (3. mai 1877 Bremen – 25. detsember 1925 Berliin) oli Saksamaa psühhoanalüütik, kes uuris imikute seksuaalsuse rolli iseloomu arenemises ja vaimuhaiguses. Ta oli koostööparter Sigmund Freudile, kes pidas teda oma parimaks õpilaseks.

## Elu
Karl Abraham sündis Saksamaal Bremenis. Ta isa Nathan Abraham (1842–1915) oli juudi religiooni õpetaja. Karl Abrahami meditsiiniõpingud võimaldasid tal saada ametikoha Šveitsis Zürichis Burghölzli vaimuhaiglas, mida juhtis Eugen Bleuler. Samas kliinikus töötas ka Carl Gustav Jung.

## Koostöö
Esimene kontakt Sigmund Freudiga oli Abrahamil aastal 1907, sellest arenes välja eluaegne suhtlus. 1910. aastal asutas ta Berliini Psühhoanalüüsi Ühingu. Aastatel 1914–1918 oli ta Rahvusvahelise Psühhoanalüütilise Ühingu president, samuti 1925. aastal.

Karl Abraham tegi Freudiga koostööd maniakaal-depressiivse psühhoosi (tänapäeval tuntud kui bipolaarne meeleoluhäire) uurimisel, mille tulemusena tuli 1917. aastal välja Freudi raamat "Trauer und Melacholie" ('Lein ja melanhoolia'). Ta oli Melanie Kleini analüütik aastatel 1924–1925. Abraham oli ka mentor mõjukale Saksa analüütikute grupile, kuhu kuulusid Karen Horney, Helene Deutsch ja Franz Alexander.

Karl Abraham uuris imiku seksuaalsuse rolli iseloomu kujunemisel ja vaimsetes haigustes. Ta kirjeldas isiksuseomadusi ja psühhopatoloogiaid, mis tulenevad psühhoseksuaalse arengu peatumisest eri arenguetappides. Aabraham vaatles oma ainsat tütart Hilda Abrahami, kirjeldades tema reaktsioone klistiirile ja infantiilsele masturbatsioonile. Samas pidas Abraham oluliseks säilitada tütre privaatsus, seetõttu ilmusid mõned vaatlusandmed alles pärast Hilda surma. Hildast sai samuti hiljem psühhoanalüütik.

Veel üks oluline panus Abrahamilt on tema töö "Versuch einer Entwicklungsgeschichte der Libido auf Grund der Psychoanalyse seelischer Störungen" ('Lühiülevaade libiido arengust', 1924),  kus ta arendas edasi Freudi teost 'Lein ja melanhoolia' ning demonstreeris normaalsete ja patoloogiliste objektide vaheliste suhete kõrvalekaldeid ja reaktsioone objekti kadumisele.

Abraham uuris ka laste seksuaalset traumat ja väitis nagu Freudki, et psühhootiliste ja neurootiliste patsientide hulgas on olnud palju seksuaalset kuritarvitamist. Lisaks väitis ta (1907), et *dementia praecox* on seotud lapsepõlve seksuaalse traumaga.

Abraham suri 25. detsembril 1925 kopsupõletikku, kuid tal võis olla ka kopsuvähk.

## Viited

## Allikad
* International Psychoanalytical Association
* http://www.freudfile.org/abraham.html
* https://www.encyclopedia.com/people/medicine/psychology-and-psychiatry-biographies/karl-abraham
Troyes

**Troyes** on linn ja vald Prantsusmaal, Aube'i departemangu keskus. Linn asub Seine'i jõe ääres.

Linnas elab umbes 60 000 elanikku.

Linnast on arvatavasti pärit luuletaja Chrétien de Troyes.

Linnas tegutseb jalgpalliklubi ESTAC.

## Viited
Science

**Science** on eelretsenseeritav USA teadusajakiri. See on maailma üks prestiižikamaid teadusajakirju. Ajakirja annab välja American Association for the Advancement of Science (AAAS). 

Ajakiri ilmub kord nädalas. Ajakirja peamine toimetuskolleegium asub Washingtonis.

Ajakirja esimene number ilmus veebruaris 1883.

## Välislingid
*Koduleht
Sunny Mabrey

**Sunny Mabrey** (sündinud 28. novembril 1975) on Ameerika Ühendriikide näitleja ja endine modell.

## Välislingid

*
Saint-Nazaire

**Saint-Nazaire** on sadamalinn ja vald Lääne-Prantsusmaal Loire-Atlantique'i departemangus Atlandi ookeani rannikul.

Linnas elab umbes 66 000 inimest.

Veel 1800. aastate esimesel poolel asus seal vaid kalasadam. 1850. aastatest hakkas piirkond tänu sadamale ja sinna ehitatud laevatehasele üha laienema. Tänapäevani on linna tähtsaim sissetulekuallikas laevatehase ja sadamaga seotu.

Teise maailmasõja ajal asus linnas allveelaeva- ja muude laevade sadam. Aastatel 1942–1943 hävitasid Suurbritannia väed nii sadamad kui ka suure osa linnast.

## Viited
ETP Grupp

AS **ETP Grupp** oli Eesti ehitusettevõte.

Ettevõte kanti Äriregistrisse 1996. 

2000 ühines ETP Grupiga ettevõte Eesti Tööstusprojekt.

2006 ühinesid ETP Grupp, Eesti Projekt AS, ja Sweco Eesti AS ja asutati uus ettevõte: Sweco Projekt AS.

## Viited
Lucase matemaatikaprofessor

**Lucase matemaatika õppetool**, ka **Lucase matemaatikaprofessor**, ka **Lucase professuur**, (inglise keeles *Lucasian Chair of Mathematics*; *Lucasian Professor of Mathematics*) on auväärsemaid õppetoole Cambridge'i Ülikoolis, millel omal ajal istusid Isaac Newton (1669–1702), Paul Dirac (1932–1969) ja Stephen Hawking (1979–2009).

Lucase professuur loodi 1663. aastal poliitik Henry Lucase (1610–1663) auks, kes muu hulgas pärandas enda 4000-köitelise raamatukogu Cambridge'i ülikoolile. 

Lucase professuur kuulub ülikooli matemaatikateaduskonna rakendusmatemaatika ja teoreetilise füüsika osakonna koosseisu.

Pärast Hawkingit asus õppetooli juhtima stringiteoreetik Michael Green (2009–2013). 2015. aastast istub toolil füüsik ja reoloog Londoni ja Edinburghi kuninglike seltside liige Michael Cates. Cates on pehme aine füüsika juhtiv eriteadlane maailmas. Ta on arvult 19. Lucase professor. 

## Viited

## Välislingid
*From Newton to Hawking and beyond: a short history of the Lucasian Chair. theconversation.com
ORF

**ORF** võib tähendada järgmist:
* Open Reading Frame
* Österreichischer Rundfunk, Austria rahvusringhääling

**Orf** võib tähendada järgmist:
* Orf-viirusnakkus
Apple Arcade

**Apple Arcade** on Apple'i videomängude tellimise teenus, mis kuulutati välja 25. märtsil 2019 üritusel "Apple Special Event". Teenus on mõeldud iOS-i, macOS-i ja tvOS-i seadmetele, nagu iPhone, iPad, MacBook ja Apple TV.
Teenus ilmub 19. september 2019 ja maksab $4.99 kuus.

## Omadused

* Mängija saab jätkata pooleli jäänud mängu mängimist erinevatel seadmetel nagu iPhone-l, iPad-il, Apple TV-l või Maci-l. 
* Mängudel ei ole reklaame ega mängusiseseid oste. 
* Mängijate privaatsus on kaitstud.
* Mänge saab mängida ilma internetiühenduseta igal seadmel.

## Viited
Aleksandr Hvostov

**Aleksandr Aleksejevitš Hvostov** (vene keeles Александр Алексеевич Хвостов; 8. jaanuar 1857 Orjoli kubermang – 23. november 1921 Jelets, Orjoli kubermang) oli Venemaa keisririigi poliitik, justiitsminister ja siseminister.

Hvostov lõpetas 1878. aastal Keiserliku Aleksandri lütseumi ja asus tööle Saratovi ringkonnakohtus. 1884. aastal sai temast kaasprokurör, järgmisel aastal nimetati ta justiitsministeeriumi osakonna toimetajaks, seejärel seadusandliku osakonna juhiks ja õigusnõustajaks.

1894. aastal viidi ta üle teenistusse Siseministeeriumis, kus ta asus ametisse kantselei juhatajana ja hiljem majandusosakonna juhatajana. 1901. aastal naasis ta justiitsministeeriumisse esimese osakonna juhina. 1. jaanuarist 1912 oli ta Riiginõukogu liige. 6. juulist 1915 kuni 7. juulini 1916 oli ta Venemaa justiitsminister. 7. juulist 1916 kuni 16. septembrini 1916 oli ta Venemaa siseminister.

## Isiklikku
Tema isa Aleksei Nikolajevitš Hvostov oli mõisnik. Vennadː Nikolai oli senaator, Sergei oli Penza kuberner, Aleksei oli Tšernigivi kuberner, vennapoeg Aleksei Hvostov oli Venemaa siseminister.

‎
Citroën

**Citroën** (hääldus prantsuse keeles [si.tʁɔ.ɛn]) on Prantsusmaa autotootja, mis alates 2021. aastast on osa Stellantisest. 

Ettevõtte asutas 1919. aastal prantsuse tööstur André-Gustave Citröen. 

1934, aastal sai ettevõte kuulsaks innovaatilise autoga Traction Avant, mis oli maailma esimene massiliselt toodetud esirattaveoga auto ning samuti esimesi, millel oli ilma mehaaniliste komponentideta ja toetava raamita kandevkere.

Alates 1976. aastast kuulus Citroën PSA Peugeot Citroën gruppi, mis hiljem sai nimeks PSA grupp, mis 2021. aastal ühines ettevõttega Fiat Chrysler Automobiles ja liitumise järel sai ettevõtte nimeks Stellantis.

## Viited
CarPlay

**CarPlay** on Apple'i standard, mis võimaldab autoraadio või peakomplekti olla kuvarina ja tegutseb ka iOS-seadme kontrollerina. See on saadaval kõigis iPhone 5 ja hilisemates mudelites, millel on vähemalt iOS 7.1.

Vastavalt Apple'i veebisaidile teevad kõik suuremad autotootjad koostööd CarPlayiga.
Suurbritannia peaminister

**Suurbritannia peaminister** (inglise keeles *Prime Minister of the United Kingdom*; mitteametlikult lühendatult **PM**) on Suurbritannia valitsuse juht. 

Peaminister juhib nii täidesaatvat kui ka seadusandlikku ametikohta ning koos oma valitsusega (mis koosneb kõigist kõrgematest ministritest, kellest enamik on valitsusasutuste juhid) vastutavad kollektiivselt oma poliitika ja tegevuse eest monarhile, parlamendile, nende valitsusele, erakonnale ja lõpuks valijaskonnale.

Peaministeri ametlik residents ja ametihoone asub aadressil Downing Street 10. Peaministri büroo on üks suuremaid riigiasutusi. 

Peaministri büroo ei ole loodud ühegi põhikirja või põhiseadusliku dokumendi järgi, vaid eksisteerib pikaajaliselt sõlmitud konventsiooniga, mis näeb ette, et monarh määrab peaministriks isiku, kes tõenäoliselt suudab hoida House of Commonsi usaldust; see isik on tavaliselt erakondade või parteide koalitsioonide juht, kellel on selles istungisaalis kõige rohkem kohti.

Peaministri ametikohta ei ole eraldi loodud, vaid see on arenenud aeglaselt ja ebaühtlaselt üle kolmesaja aasta seoses arvukate parlamendi otsuste, poliitiliste arengute ja ajalooõnnetuste tõttu. Seetõttu on peaministri büroo roll kõige paremini mõistetav ajaloolisest perspektiivist. Ametikohtade päritolu leidub põhiseaduslikes muudatustes, mis toimusid revolutsioonilise lahenduse ajal (1688–1720) ja sellest tulenev poliitilise võimu muutumine suveräänsest parlamendist. Kuigi suveräänsele riigile ei antud iidseid eesõigusi ja seaduslikult jäi see valitsusjuhiks, muutus poliitiliselt järk-järgult vajalikuks, et seda saaks valitseda peaministri kaudu, kes võiks hoida parlamendi enamust. 

Kõige esimeseks peaministriks peetakse Robert Walpole, kuigi tollal sellist ametinime ei eksisteerinud. Praegune peaminister Keir Starmer on ametis alates 5. juulist 2024, mil ta asus senise peaministri Rishi Sunaki asemele.

2025. aasta seisuga on Suurbritannia peaministriks olnud 55 meest ja 3 naist.
LVLup

**LVLup** on Baltimaade esimene videomängude muuseum, mis asub Tallinnas ARSi Kunstilinnakus ning eksponeerib arvuti- ja konsoolimänge interaktiivselt algsel riistvaral 1970. aastatest kuni 2000. aastate lõpuni.

Muuseumi asutamise initsiaator on Camille Laurelli, tehniline juht on Andrejs Rusinovskis.

## Vaata ka
* Arvutimuuseum

## Välislingid
* Videomängude muuseum LVLup
Ridaküla (Vaivara kihelkond)

**Ridaküla** oli küla Virumaal. Küla jääb tänapäeval Udria küla edelaossa. Kihelkondlikult kuulus küla Vaivara kihelkonda. Küla eksisteeris enne Teist maailmasõda. Küla on mainitud 1922.

## Viited
Apollo Kino

**Apollo Kino OÜ** on Eesti kinokett, mille omanik on Apollo Group. Apollo Kino OÜ haldab Apollo-nimelisi kinosid Tallinnas (Solaris, Kristiine, Ülemiste, Mustamäe, Coca-Cola Plaza), Tartus (Eeden, Lõunakeskus), Saaremaal (Auriga Keskuses), Pärnus (Pärnu), Jõhvis (Pargi kaubanduskeskuses) ja Narvas (Astri).

## Viited
Lõuna-vene lambakoer

**Lõuna-vene lambakoer** on Venemaalt pärit koeratõug.

Tõustandardis on koera käitumise/iseloomu kohta kirjas: „Kõrgema närvitalituse tüüp on aktiivne, tugev, tasakaalustatud, elav. Domineeriv reaktsioon – aktiivne kaitsereaktsioon“.


Owczarek południoworosyjski jużak 00p.jpg|
Owczarek południoworosyjski głowa pl.jpg|
South Russian Ovcharka.jpg|


## Viited

## Kirjandus
*Renée Willes: *All världens hundraser*, Bromma 2003, ISBN 91-89090-79-9
**[http://www.skk.se/hundraser/juzjnorusskaja-ovtjarka/ Juzjnorusskaja ovtjarka]*, Hundrasguiden, Svenska Kennelklubben (SKK)
**[https://www.vdh.de/welpen/mein-welpe/sdrussischer-owtscharka Südrussischer Owtscharka]*, Rasselexikon, Verband für das Deutsche Hundewesen (VDH)

## Välislingid
* Lőuna-vene lambakoer koer.ee saidil
Apple TV (tarkvara)

**TV** (ametlikult **Apple TV+** -rakendus või lihtsalt **TV-rakendus**) on Apple'i meediapleieri rakendus, mis oli algselt kasutusel ainult Apple TV mikrokonsoolis ja iOS-i kasutavates seadmetes. 2019. aastast pakutakse teenust ka Maci arvutis, mitmes nutiteleviisori mudelis, Roku seadmetes ja Amazon Fire TV seadmetes.

Teenus töötab 1. oktoobrist 2019 ja maksab erakliendile 4,99 dollarit kuus.

## Viited
HomeKit

**HomeKit** on Apple'i tarkvara raamistik, mis võimaldab kasutajatel seadistada oma iOS-seadet nutikate kodumasinate konfigureerimiseks, nendega suhtlemiseks ja juhtimiseks. Ruumide, esemete ja tegevuste projekteerimisel HomeKit teenusesse saavad kasutajad lubada maja automaatseid toiminguid lihtsa häälkäskluse abil Sirile või rakenduste kaudu edastada. HomeKit ilmus esimest korda iOS 8-ga 2014. aasta septembris. HomeKit'i tugi kuulub ka MacOS Mojave'ile ja seda saab kasutada kõigi nende seadmete Siri kaudu.
Petrit Çeku

**Petrit Çeku** (sündinud 2. juunil 1985) on Kosovo-Albaania klassikalise muusika kitarrist. 

## Elulugu
Çeku, kes on sündinud Kosovos Prizrenis, sai kitarrimänguks inspiratsiooni isalt. Ta hakkas kitarri õppima kuueaastaselt. Üheksa-aastaselt läks Çeku Lorenc Antoni muusikakooli, kus õppis Luan Sapunxhiu käe all klassikalist kitarri mängima. Ta lõpetas kooli 17-aastaselt. 

2002. aastal kutsus Xhevdet Sahatxhija Çekut õppima Pavao Markovaci muusikakooli, mis asub Horvaatias Zagrebis. 2008. aastal lõpetas Petrit Zagrebi Muusikaakadeemia, kus ta oli õppinud prestiižika õpetaja Darko Petrinjaki klassis. Aastatel 2009– 2013 õppis ta Manuel Barruecoga Ameerika Ühendriikides Baltimore'is asuvas Peabody konservatooriumis. 

Çeku on esinenud paljudel Euroopas ja Ameerikas toimunud klassikalise muusika kontsertidel ning on olnud orkestri solist. Näiteks on Çeku teinud koostööd Baltimore'i sümfooniaorkestri, Tšehhi kammerfilharmoonikute, Peterburi Riikliku Ermitaaži orkestri ja Zagrebi Filharmoonikutega. Ta esineb regulaarselt ka Zagrebi solistidega ja muusikafestivalidel, nagu Next Generation Festival, Samobor Festival, Panama Guitar Festival, Moscow Guitar Virtuosi ja Priština Remusica Festival. Çeku on kitarritrio Elogio üks asutajaliikmetest.

Çeku töötab loometll kõrvalt Poola kitarriakadeemias õpetajana ning juhendab Young Masters Samobor Festivali backstage'is esinejaid. Çeku mängib Ross Gutmeieri tehtud kitarril.

## Võidetud konkursid

* 2012 Parkening International Guitar Competition, Malibu, California
* 2012 JoAnn Falletta International Guitar Concerto Competition, Buffalo, New York, kategooria 
* 2011 Allentown Symphony Schadt String Competition, Allentown, Pennsylvania
* 2011 Maurizio Biasini International Guitar Competition, Bologna, Itaalia
* 2008 Zagrebi Filharmoonikute auhind kategoorias 
* 2007 Michele Pittaluga International Classical Guitar Competition, Alessandria, Itaalia
* 2006 Printemps de la Guitare, Charleroi, Belgia
* 2005 Ferdo Livadic Competition, Samobor, Horvaatia, kategooria 
* 2005 Ivo Vuljevic Best Young Musician of the Year auhind
* 2004 Andres Segovia International Competition for Young Guitarists, Velbert, Saksamaa
* 2004 Emilio Pujol Competition, Sassari provints, Itaalia
* 2003 All Croatia Competition, Dubrovnik, Horvaatia
* 2003 Anna Amalia Guitar Competition, Weimar, Saksamaa

## Diskograafia
Çeku esimene CD album Guitar Recital: Ceku, Petrit – Bach, J.S. / Rodrigo, J. / Asencio, V. / Regondi, G. ilmus 2008. aastal. Albumi väljaandjaks oli plaadifirma Naxos. Petriti ja Valter Dešpalji arranžeeritud Johann Sebastian Bachi tšellosüitide salvestised ilmusid 2016. aastal. Selle kogumikalbumi andis välja Hispaania plaadifirma Eudora.

## Viited


## Välislingid
* Petrit Çeku Facebookis
* Petrit Çeku diskograafia (Allmusic)
Aleviküla

**Aleviküla** (ka **Alevaküla**) oli küla Tartumaal, ajalooliselt Tähtvere mõisa alal. Küla jääb tänapäeval Karlova linnajao alale. Kihelkondlikult kuulus küla Tartu-Maarja kihelkonda.

Külast on teateid alates 1558 (Albennküll).

Tänapäeval viitab külale Karlova linnajaos asuv Alevi tänav.

## Viited
Beja (täpsustus)

**Beja** võib tähendada järgmist:
*Beja, linn Portugalis
*Beja (Hakassia), küla Venemaal Hakassia vabariigis
*Beja, küla Lätis  Beja mõisa juures
*Beja, küla Lätis, endine Beja külanõukogu administratiivkeskus
Beja (Hakassia)

**Beja** (vene keeles Бея) on küla Venemaal Hakassia vabariigis Beja rajoonis; ühtlasi selle rajooni keskus.

Külas elab 5247 inimest (2010).

Küla on esimest korda mainitud 1789.

Külas on mitmeid vaatamisväärsusi, nende seas Isamaasõjas langenute vennashaud (riiklik kultuurimälestis) ja Võidu park (Парк Победы).
Riiklik Juurdlusbüroo (Ukraina)

**Riiklik Juurdlusbüroo** (ukraina keeles *Державне бюро розслідувань*) on Ukraina riigiametnike sooritatud kuritegusid uuriv õiguskaitseorgan.

## Ajalugu
DBR-i ülesandeks sai riigiametnike kuritegude uurimine. President Volodõmõr Zelenskõi allkirjastas 2019. aasta detsembris seaduse, mis nägi ette muudatusi DBR-i struktuuris ja asutuse juhtkonna väljavahetamise.

### Direktorid

### Sõjategevus 2022. aastal
Alates sõjategevuse algusest uuris DBR riigireetmisega seotud juhtumeid.

## Vaata ka
* Ukraina Rahvuslik Korruptsioonivastane Büroo

## Viited

## Välislingid
* Павел Калашник. Если не внести изменения в закон о Госбюро расследований, дела Майдана передадут в пустоту — адвокат - Hromadske, 11.11.2019 (*vene keeles*)
* ГБР создало новый следственный отдел для дел Майдана - Lb.ua, 18.11.2019 (*vene keeles*)
* Генпрокуратура передала все свои дела в производство ГБР, НАБУ, СБУ и Нацполицию - Lb.ua, 20.11.2019 (*vene keeles*)
* ЮРИЙ БУТУСОВ. Справедливость необходима - Korrespondent.net, 22.11.2019 (*vene keeles*)
* Павел Калашник. НАЗК: экс-адвокат Януковича Бабиков имеет конфликт интересов в Госбюро - Hromadske, 11.04.2020 (*vene keeles*)
Runguse keel

**Runguse keel** on austroneesia keel, mida räägivad rungused Malaisias Kalimantani saarel. Seda räägib umbes 55 000 inimest.

Runguse keele lähedased sugulaskeeled on kimaragangi ja tobilungi keel, mida mõned peavad ühe keele murreteks.

## Viited

## Välislingid

*https://glottolog.org/resource/languoid/id/rung1259
Dmitri Davõdov

**Dmitri Leonidovitš Davõdov** (vene keeles Дмитрий Леонидович Давыдов; sündinud 22. veebruaril 1983 Amgas Amga rajoonis Jakuudi ANSV-s) on Sahha pedagoog ja filmilavastaja.
 
Tema isa oli jakuut ja ema venelanna. Lapsepõlv möödus Amgas. Lõpetas Nerjungri Humanitaarkolledži algklasside õpetaja erialal. Päras lõpetamist töötas Tšaptšõlganis Amga ulussis asuvas kohalikus keskkoolis algklasside õpetajana. Hiljem sai ta selle kooli direktoriks. Tegeles hobi korras videote filmimisega ja juhatas koolis videofilmi harrastusklubi. Huvi filmirežissuuri vastu viis ta otsuseni ise mängufilm teha.

## Debüütfilm
Davõdov kirjutas 2014. aastal draamafilmi "Тыалга кытыастар кутаа" ('Lõke tuule käes'; vene keeles "Костер на ветру") stsenaariumi. Kui viimane valmis sai, läks poolteist kuud võttemeeskonna ja näitlejate leidmiseks. Näitlejad kutsus ta Amga rahvateatrist, võttemeeskonna liikmed leidis Jakutskist. Jakuudikeelne film tuli Jakuutias linale 2016. aastal.  

2016. aastal näidati filmi (ingliskeelse pealkirjaga "Bonfire") filmifestivalidel mitmel pool maailmas: Lõuna-Koreas Busanis (Busani rahvusvaheline filmifestival), Austraalias Brisbane'is, Uus-Meremaal, Soomes. Sama aasta oktoobris pälvis film Toronto põlisrahvaste filmifestivalil parima draamafilmi auhinna. 

Filmi üleriigiline esilinastus toimus 2017. aastal Omskis Venemaa rahvuslikul debüütfilmide festivalil Dviženije, kus film sai kolm auhinda: parima režissööri ja parima meesosatäitja auhinna ning Omski kuberneri eriauhinna.

## "Pugalo"
2020. aastal valmis Davõdovi käe all film "Pugalo" ("Пугало" – 'hirmutis'), mis võitis samal aastal Sotšis filmifestivali Kinotavr peaauhinna.

## Tunnustus
*2020 – Sahha (Jakuutia) Vabariigi teeneline kunstitegelane

## Viited

## Välislingid
*
*Дмитрий Давыдов, режиссер кинофильма "Костер на ветру". YouTube, 1. märts 2017
Tšaptšõlgan

**Tšaptšõlgan** (jakuudi keeles Чапчылҕан; vene keeles Чапчылган) on küla Venemaa idaosas Sahha Vabariigis Amga ulussis, Tšaptšõlgani naslegi halduskeskus. Elanikke 690 (2010).

Tšaptšõlgan asub Kesk-Jakuutia kaguosas Amga jõe vasakkaldal, kuid jõeni küla piirid ei ulatu. Tšaptšõlgan jääb ulussi halduskeskusest Amgast maanteed pidi 3 km kirde suunas. Külast üks kilomeeter lõunasse jääb naslegi teine asula Promkombinat. Kagus piirneb Tšaptšõlgan Tšaptšõlgani järvega.

## Tšaptšõlgani keskkool
Filipp Lobanovi nimelises Tšaptšõlgani Keskkoolis (algkool 1957–1978, 8-klassiline kool 1978–1986, mittetäielik keskkool 1986–1999, alates 1999 keskkool) õpib üle 70 õpilase ja töötab 26 õpetajat. Kooli direktor on Dmitri Davõdov.

## Google Maps
Veebipõhine kaarditarkvara Google Maps ei anna Tšaptšõlgani kohta mingeid andmeid. Satelliidipilt selles asukohas on hägustatud.

## Viited

## Välislingid
*Tšaptšõlgani naslegi kaart. sakhagis.ru
Alevi tänav

**Alevi tänav** on tänav mitmes Eesti linnas ja alevikus:

*Alevi tänav Rakveres
*Alevi tänav Tabivere alevikus
*Alevi tänav Tallinnas Kesklinna linnaosas Kitseküla asumis
*Alevi tänav Tartus Karlova linnaosas

Alevi tänav on kahes külas: Imaveres ja Mustjalas.
Sorbi tähestik

**Sorbi tähestiku** alus on ISO põhiline ladina tähestik, kuid kasutatakse ka diakriitikuid (nt akuutne aktsent ja haak), mis sarnanevad tšehhi ja poola tähestikus olevatega. Standardkood sorbi tähestikule on ISO 8859-2 (Latin-2).

Enamikku tähtedest kasutatakse mõlemas sorbi keeles, kuid mõningaid tähti kasutatakse ainult kas ülemsorbi keeles või alamsorbi keeles.

## Tähestiku tabel
Tabelis on antud terviklik tähestik, seetõttu tuleb jälgida märkusi, milliseid tähti kasutatakse ainult ühes või teises keeles. Ülejäänud tähed on mõlemal keelel ühised. 

## Digraafid
Alamsorbi tähestiku varasem versioon sisaldas tähti b́, ṕ, ḿ ja ẃ, mida kasutati palataliseeritud labiaalide tähistamiseks. Tänapäeval on need asendatud digraafidega bj, mj, pj ja wj.

Sorbi ortograafia sisaldab ka kahte sellist digraafi, mis on liigitatud eraldi tähtedeks ja millel on oma nimetus. Seetõttu on need samaväärsed ülaltoodud tähtedega. Need on:

Digraaf **ch** järgneb **h**-le ning **dź** **d**-le (tähestikulises järjekorras). Asub põhimorfeemi alguses enne täishäälikut, nagu näiteks sõnades *za*'ch**od'', ''při**ch**od''; ***ch*'odźić*, ***ch**ory''.

## Viited
Loomakliinik

**Loomakliinik** (ka **loomaravila, veterinaarravila**) on kliinik, kus ravitakse loomi. Loomakliinik võib olla riiklik või erakliinik.

Kliinikutes osutatakse muu hulgas järgmisi teenuseid: ravi, kirurgia, vaktsineerimine, kiibistamine, erinevad diagnostilised uuringud,

## Eesti loomakliinikuid
*Eesti Maaülikooli loomakliinik
*Loomaarstid Kask ja Michelson
*Tiina Toometi Kliinik
*Västriku Loomakliinik

## Viited
Tyszkiewicz

**Tyszkiewicz** on Poola aadlisuguvõsa, mis pärineb Ruteeniast Leedu suurvürstiriigi aegadest.

Suguvõsa valdusi:
*Tyszkiewiczi palee (Varssavis)
*Tyszkiewiczi loss (Leedus Palangas)
*Tyszkiewiczi loss (Leedus Kretingas)
*Lentvarise mõis
*Užutrakise mõis
*Astrava loss (Leedus Biržais Astravase linnaosas).
Tartu rahuleping (1564)

**Tartu rahuleping** oli Liivi sõja ajal septembris 1564 Venemaa ja Rootsi vahel Tartus sõlmitud vaherahu, millega Venemaa tunnistas Tallinna, Pärnu, Paide ja teiste Eestimaal asuvate alade ja linnuste Rootsi võimu alla minekut. Leping pidi kestma seitse aastat.

## Viited
Rieti

**Rieti** on linn ja vald Itaalias Lazio maakonnas Rieti provintsis.

Linnas elas 2023. aastal üle 45 000 inimese.

1785. aastal sai linn kannatada maavärinas.

1798. aastal sõdisid linna ümbruses Napoleoni väed.

Linna keskel olevat San Rufo väljakut peetakse tavaliselt Itaalia geograafiliseks keskpunktiks.

## Viited
Ajupõletik

**Ajupõletik** ehk **entsefaliit** (ladina *encephalitis*) on põletikuline ajuaine haigus, mida põhjustab haigusetekitaja otsene tungimine ajukoesse või immuunsüsteemi ülitundlikkusreaktsioon (autoimmuunne entsefaliit) viiruse või võõrvaigu suhtes.

Riskirühma kuuluvad nõrga immuunsüsteemiga inimesed, vanemad täiskasvanud (üle 60-aastased) ja väga noored lapsed, teatud piirkonnas elavad elanikud (sääskede või puukide kaudu levivad haigused) vastavalt aastaajale (suvel suurem võimalus haigusse nakatuda Eestis).

Entsefaliiti on võimalik ennetada vaktsiinidega.

2015. aastal hinnati, et entsefaliiti põdes või selle tagajärgede all kannatas 4,3 miljonit inimest ning see haigus põhjustas 150 000 surmajuhtumit kogu maailmas.

## Sümptomid
Sümptomid on järgmised:

* kõrge palavik,
* peavalu,
* krambid,
* teadvushäire,
* süljenäärme turse (mumps),
* nahalööve (leetrid),
* lihasevalu, jõuetus,
* tasakaaluhäired,
* tundlikkushäired,
* ühe kehapoole halvatus.

## Tekkepõhjused
Tekkepõhjusteks võivad olla puugid (puukentsefaliit), herpesviirus, leetrid, mumps. 

## Tüsistused

* krambid,
* hallutsinatsioonid,
* kõnehäired,
* mäluprobleemid,
* kuulmisprobleemid.

## Ravi rakendamine
Prognostiliselt on tähtis kiire haiglaravi alustamine ja haige seisundi stabiliseerimine. Kõige raskemini kulgeb haigus tavaliselt lastel, neil esineb ka rohkem entsefaliidijärgseid jääknähte. Keskmiselt 1/3 entsefaliiti haigestunutest terveneb täielikult.

## Ravi
Ravima hakatakse sümptomeid:
*spetsiifiline ravi haiglas herpesviiruse vastu
*mõned vajavad kunstlikku hingamist
*voodirežiim
*palaviku alandamine
*vedeliku tasakaalu jälgimine
*krampidevastane ravi.

## Viited

## Välislingid
* "Entsefaliidil on puukide kõrval teisigi tekitajaid" ERR Novaator, 22. veebruar 2022
Los Angeles Times

**Los Angeles Times** (lühendatult **LA Times**) on USA ajaleht, mis ilmub Los Angeleses ja teistes USA läänepoolsetes osariikides. 

See on tiraaži poolest USA teine ajaleht New York Timesi järel. Ajalehte annab välja Tribune Company. Ajaleht ilmub iga päev.

2007. aastal oli ajalehe tiraaž üle 800 000 eksemplari. 

Ajalehe esimene number ilmus 1881.

Ajavahemikul 1917–2004 on ajalehe ajakirjanikud saanud 37 Pulitzeri preemiat.

## Välislingid
*Koduleht
UTair

**UTAir** on Venemaa lennufirma. Selle kodulennujaam on Tjumeni oblastis asuv Roštšino lennujaam. 

Ettevõtte õhusõidukipargis on 74 lennukit ja 177 helikopterit.

## Välislingid
*Koduleht
Varese Euroopa Kool

**Varese Euroopa Kool** (inglise *European School Varese*, ladina *Scuola Europea Varese*) on Itaalias Varese linnas tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed.

Kool asutati 1960.

Enne 2016 on koolis õpetatud ka eesti keelt.

## Välislingid
*Koduleht
Aleksei Hvostov

**Aleksei Nikolajevitš Hvostov** (vene keeles Алексей Николаевич Хвостов; 1. juuli/13. juuli 1872 – 5. september 1918 Moskva) oli Venemaa poliitik, Vologda ja Nižni Novgorodi kuberner. 26. septembrist 1915 kuni 3. märtsini 1916 oli ta Venemaa keisririigi siseminister.

Ta lõpetas aastal 1893 hõbemedaliga Keiserliku Aleksandri lütseumi.
Veinikoda

**Veinikoda** on hoone, asutus või ettevõte, milles tegeletakse veini tootmise või villimise, kvaliteedikontrolli ja vaatides hoiustamisega.  

## Veini ja veinikodade ajalooline levik

Vanima teadaoleva veinikoja varemed on leitud muistse Armeenia aladelt, need pärinevad ajast u 4100 aastat eKr. Pärast vaaraode võimuletulekut Vana-Egiptuses u 3100 aastat eKr hakati seal tootma viinamarjaveinisarnast ollust, mida kasutati punase värvi tõttu rituaalides ning mis sarnanes verega. Sellel ajal puutusid egiptlased kokku foiniiklastega, kes võtsid veini kaasa reisidele Vahemere maadesse ja levitasid seda üle tollase maailma. Nii puutusid veiniga kokku ka juudid, kes hakkasid seda religioossetes tseremooniates kasutama. Sarnaselt jõudis vein ka kreeklasteni, kelle jaoks muutus see kultuuri keskseks osaks. Sajandeid hiljem, Rooma impeeriumi aegadel, oli ka roomlaste jaoks vein vähemalt sama tähtis. Roomlased lõid ka esimesed viinamarjaistandused praeguse Prantsusmaa, Saksamaa, Itaalia, Portugali ja Hispaania aladele.

## Eesmärk
Veinikoja eesmärk on veinide tootmine eri viinamarjasortidest, järgides veinivalmistamise protsessi. See hõlmab marjade kääritamist, mahla pressimist ja laagerdamist. Marjad võivad olla ettevõtte oma istandustest või teistest aedadest sisse ostetud. Paljudel ettevõtetel on oma veinikeldrid või degusteerimisruumid, kus kliendid saavad enne ostu sooritamist veine maitsta. 

## Veinikojad Eestis
Eestis hakati veini tootma 1920. aastal Põltsamaal ning esimese iseseisvusaja lõpuks hinnati neid jooke kõrgelt nii kodu- kui ka välismaal. Oma veinitootmise traditsioonide tõttu on Põltsamaa kandnud 1998. aastast Eesti veinipealinna tiitlit.

Eestis tehakse nii värsket, laagerdatud kui ka vahuveini. Enamasti valmistatakse seda õuntest, kanarbikuliste sugukonda kuuluvate taimede marjadest (nt mustikas, jõhvikas, pohl) või ka muudest marjadest, näiteks karusmarjast, mustast arooniast ja mustast sõstrast.

### Eesti veinikojad

* Luscher & Matiesen Muhu Veinitalu
* Veinivilla
* Peenjoogivabrik Nudist
* Põltsamaa tehas

## Vaata ka
* Veini valmistamine
* Veinimõis

## Viited

## Välislingid
*WorldwideWineTours
*How Wine Colonized The World
Saaroa keel

**Saaroa keel** on Taiwani keelte hulka kuuluv Austroneesia keel, mis on Taiwani saare keskosas elavate Taiwani põlisrahvaste hulka  kuuluva saaroa rahva põliskeel. Seda osakab Taoyuani ja Kaochungi külas 10 vanemat inimest, kes igapäevasuhtluses kasutavad peamiselt hiina ja bununi keelt.

Saaroa keeles on 13 konsonantfoneemi: |p, t, k, ʔ, s, v, ts, m, n, ŋ, r, ɾ, ɬ| ja 4 vokaalfoneemi |i, ɨ, u, a|.

Saaroa keeles on laensõnu jaapani, hiina, lõunamini ja bununi keelest.

## Viited
Krimelte

**Krimelte** OÜ (uus nimi Wolf Group OÜ) on Eesti ettevõte, mis toodab ehituskeemia tooteid, näiteks ehitusvahtusid, hermeetikuid, ehitusliime, tihendeid, impregneerimisvahendeid nii profi- kui ka koduehitajale.

1994. aastal asutatud Krimelte OÜ alustas vahendusfirmana ja mõned aastad hiljem hakkas ise ehitusvahtu tootma, tõustes Eesti majanduse lipulaevaks ja edulooks. Peaaegu kolmekümne aastaga on ettevõttest välja kasvanud tuntud polüuretaanvahtude, hermeetikute, liimide ja pinnakatete tootja.

Siiani oli Wolf Group katusbränd, mis ühendas Krimelte kaubamärke PENOSIL, Olivé ja Tempsi, tootmisüksusi Eestis, Hispaanias, Prantsusmaal ja Venemaal, 10 müügiettevõtet Euroopa Liidus, Ühendkuningriigis, Ukrainas, Kasahstanis ning müügiesindusi Põhja- ja Lõuna-Ameerikas, D-A-CH regioonis ja Taanis. Nüüd Wolf Groupi ekspordivõrgustik ulatub USAst Uus-Meremaani, Norrast Lõuna-Aafrika Vabariigini ja Brasiiliast Jaapanini, hõlmates enam kui 70 riiki.

2020. aastal omandasid Eesti ehituskeemia tootja, Wolf Groupi kuuluva Krimelte asutajad Jaan Puusaag ja Jaanus Paeväli firmas täisosaluse. 2024. aasta seisuga ettevõtte juhid on Jaanus Paeväli, Jaan Puusaag, Peeter Tohver ja Eddi Joost.

Ettevõte tegutseb Venemaal kahe tütarettevõtte kaudu, mille 2024. aasta kogutulu oli 3,7 miljardit rubla (u 40 miljonit eurot). Ettevõtte omanikud Jaan Puusaag ja Jaanus Paeväli on keeldunud Venemaal tegutsemist kommenteerimast. Alates täiemahulise sõja algusest on nad Venemaa eelarvesse makse maksnud 133,6 miljonit rubla (1,45 miljonit eurot). 

## Viited

## Välislingid
*Krimelte ajalugu
*Krimelte OÜ muutub Wolf Group OÜ
*"Krimelte asutajad ostsid firma välja" ERR, 30. juuni 2020
Mihkel Kõrbe

**Mihkel Kõrbe** (sündinud 11. oktoobril 1989) on eesti pedagoog.

## Hariduskäik
1996. aastal alustas ta kooliteed Merivälja Algkoolis. Alates teisest klassist õppis Kadrioru Saksa Gümnaasiumis, mille lõpetas hõbemedaliga 2007. aastal. 2011. aastal lõpetas Tartu Ülikooli õigusteaduse erialal. 

## Töö
Programmi "Noored kooli" kaudu läks Kõrbe tagasi kooli õpetama ajalugu, ühiskonnaõpetust ja saksa keelt. Esialgu töötas ta Haapsalu Gümnaasiumis ning vedas Haapsalu lasteaias eest varase saksa keele programmi. 2013. aastast töötab ta õpetajana oma kunagises koolis, Kadrioru Saksa Gümnaasiumis.  

Ta on ajaloo-olümpiaadi komisjoni liige ja olümpiaaditööde koostaja. Tallinna Ülikoolis korraldanud õpetajate täiendkoolitusi õppeainete lõimingu ja õpetajate erialase arengu teemadel. 

Kadrioru Saksa Gümnaasiumi gümnaasiumi õppetoolijuht Kõrbe osales „Education 4 future“ programmis, mis aitab luua selgemat arusaama 21. sajandi koolist ning toetab muutuva õpikäsituse juurutamist Kadrioru Saksa Gümnaasiumis.

Swedbanki klassiekskursioonide konkursi #MeieReis žürii liige. 2014. ja 2015. aastal oli ta Maxima Tulevikutalendi žürii liige.

"Õpi õpetajaks!" kampaania reklaamnägu. 

## Liikmesus ja tunnustus
Mihkel Kõrbe on Eesti Õpetajate Liidu juhatuse liige. Eesti Ajaloo- ja Ühiskonnaõpetajate Seltsi ja Eesti Saksa Keele Õpetajate Seltsi liige. 

Aastal 2017 pälvis Kõrbe Tallinna aasta noore õpetaja aunimetuse. Aastal 2018 pälvis Tallinna Haridusameti tunnustuse õpetajate koostöisuse arendamise eest.

## Isiklikku
Kõrbe vanaisa August Kõrbe oli samuti pedagoog.
Prudnik

**Prudnik** ([ˈprudɲik], saksa *Neustadt, Neustadt in Oberschlesien, Neustadt an der Prudnik*; tšehhi *Prudník*; sileesia saksa *Neustoadt*) on linn Poola edelaosas Opole vojevoodkonnas, 53 km Opolest edelas. Prudnik asutati kolmeteistkümnendal sajandil, linnaõigused sai 1255 aastal. Prudnik on Prudniki maakonna ja Prudniki valla halduskeskus.

## Pilte Prudnikist

Pilt:Ratusz z wejściem do Urzędu Stanu Cywilnego.JPG|Prudniki raekoda
Pilt:Prudnik, Poland - panoramio (12).jpg
Pilt:Prudnik (Neustadt in Oberschlesien) - tower.jpg
Pilt:Wieza bramy dolnej Prudnik.jpg
Pilt:Sanktuarium św. Józefa w Prudniku-Lesie.jpg


## Viited
Nutiseade

**Nutiseade** on enamasti tarbeelektroonika seade, mida saab tarkvaraliselt juhtida ja teiste seadmete või komponentidega ühendada traadita side võrgu (mobiilsidevõrk, Internet, WiFi, Bluetooth, NFC-ühendus) kaudu. Nutiseadme riistvara (protsessor või kontroller koos sensori- ja sideliidestega) paikneb harilikult ühel kiibil. 

Nutiseadme (ingl *smart device*) mõiste tuli kõigepealt kasutusele koos mobiiltelefoniga siis, kui selle otsesele ülesandele – traadita kõnesuhtluse võimaldamisele – lisandusid 2000. aastatel e-posti ja Interneti kasutamine ja siis personaalarvuti võimekus. Seejärel on täiend "nuti-/nutikas" lisatud ka muude niisuguste seadmete nimetusele, mis lisaks oma esialgsele funktsioonile on sisseehitatud riist- ja tarkvara baasil võimelised mitmesugusteks täiendavateks ja iseseisvateks toiminguteks.

Nutiseadmed võivad olla
* kaasaskantavad, nagu näiteks (nutitelefon, nutikell, nutiklapid (juhtmeta kuularid);
* hõlpsalt teisaldatavad, nagu nutikõlar;
* paiksed, nagu nutiteler, nutikülmik;
* isejuhtimisrežiimis töötavad, nagu robottolmuimeja, robotmuruniiduk.

Nutiseadmed võivad ühtlasi kuuluda nn asjade internetti ehk nutistusse ja nutikodu seadmestiku hulka.

## Vaata ka
* Nutitelefon
* Nutikell
* Pulsikell
* Aktiivsusmonitor
* Nutikülmik

## Viited

## Välislingid
*  Techopedia: Smart Device
*  ITWissen: Smart Device
Laevatüüp

**Laevatüüp** on ühesuguste ehituslike põhitunnustega laevade rühm.

Põhitunnusteks võidakse valida näiteks:
*otstarve
**tsiviil- ja sõjalaevad
*ujuvus- ja liikumispõhimõte
*jõuseadme tüüp
*laevakerede arv.

## Viited

## Välislingid
*
Laevaklass

**Laevaklass** on sama projekti järgi ehitatud laevade seeria. Klassi nimetus pannakse tavaliselt seeria esiklaeva nime järgi. Ühte laevaklassi kuuluvaid laevu  nimetatakse sõsarlaevadeks.

## Eesti mereväe laevade klasse
*Lindormen-klass
*Sandown-klass

## Vaata ka
*Klassiühing ehk Klassifikatsiooniühing
*Rahvusvaheline Klassifikatsiooniühingute Assotsiatsioon

## Viited

## Välislingid
*
Kummilint

**Kummilint** ehk **treeningkumm** on suure kummipaela sarnane venivast materjalist lindikujuline vahend, mida kasutatakse taastusraviks, venitus- ja jõuharjutusteks. Lindi värvuse järgi saab tuvastada lindi jäikust.

## Vaata ka
*ekspander
Britannia

**Britannia** on muistne ühisnimi Inglismaa, Walesi ja Šotimaa kohta. Nime kasutas esimest korda 325 eKr Pytheas. Britannia nime järgi on hiljem tuletatud nimi **[[Suurbritannia]]** ning Inglismaa ja Suurbritanniaga seotud sõna "briti".

## Viited
Klahv

**Klahv** võib tähendada järgmist:
*klahv (muusika), näiteks klaveril, orelil
*klahv (tehnika), näiteks arvutil, telefonil
Hübriidtelevisioon

**Hübriidtelevisioon** (lühend HbbTV inglise k sõnadest *Hybrid Broadcast Broadband TV*) on avatud rahvusvaheline standard, mis ühendab televisiooni-ringhäälingu (*brodcast*) ja Interneti (*broadband*) võimalusi.

HbbTV annab neile, kes võtavad telesignaali vastu antenni kaudu, võimaluse kasutada mitmeid neidsamu teenuseid, mis on kaabeltelevisiooni pakettide kasutajatel. Nendeks teenusteks on näiteks võimalus järelvaadata enamikku telesaateid, lugeda uudiseid (nagu varem tekstitelevisioonis), kasutada elektroonset saatekava (EPG) ja veel mitmeid interaktiivseid veebirakendusi. Hübriidtelevisiooni kasutamise eelduseks on HbbTV-funktsiooniga teler (digiboks, nutiseade) ja internetiühendus.

HbbTV-spetsifikatsiooni versiooni 1.0 avaldas Euroopa Telekommunikatsiooni Standardite Instituut (ETSI) 2010. aastal, ühtlasi loodi HbbTV konsortsium, hiljem HbbTV assotsiatsioon.

## Viited

## Välislingid
* Mis on HübriidTV?
DanTDM

**Dan Robert Middleton** (sündinud 8. oktoobril 1991), tuntud kui **DanTDM**, on Briti juutuuber ja elukutseline mängur. 

Enamik tema videoid on videomängust "Minecraft".

Business Insider on tema iga-aastase sissetuleku hinnanud vahemikku 213 000 kuni 2,15 miljonit USA dollarit.

2021. aasta aprilli seisuga oli ta kanalil 17 miljardit vaatamist ja üle 25 miljoni tellija.

## Viited

## Välislingid
* DanTDM YouTube'is
* Ametlik koduleht (inglise keeles)
Spore

**Spore** on elu simuleeriv üksikisikule mõeldud strateegiline arvutimäng, mis avaldati 2008. aastal. Mängu arendajaks on Maxis ning mängu kujundas Will Wright. Mäng on mõeldud Windowsi ja Mac OS X operatsioonisüsteemile. Spore hõlmab mitut žanri, sealhulgas strateegia, rollimäng, põnevus. Spore võimaldab mängijal kontrollida kindla liigi arengut, alustades mikroskoopilisest organismist, millele järgneb areng intellektuaalse ja sotsiaalse olevusena ning lõpetades tähtedevaheliste avastustega kosmoses rändava kultuurina. Mäng on tähelepanu pälvinud just tänu selle laiale ulatusele, avatud *gameplayle* ja ettearvamatule mängu kulgemisele.

Spore avaldati peale mitmeid viivitusi, kuid sai üldiselt häid arvustusi. Mängu kiideti selle eest, et mängijad said ise karaktereid, liiklusvahendeid ja hooneid oma äranägemise järgi luua. Teisalt kritiseeriti mängu selle *gameplay* eest, mille mitmed arvustused leidsid pealiskaudse olevat. Lehekülg *IGN (Imagine Games Network)* hindas mängu 9,2 punktiga 10-st, kirjutades: "Spore annab teile aimu, kui kaugele oleme me jõudnud ning kui palju meil veel minna on. Spore muudab viisi, kuidas sa mõtled universumist, milles me elame."

## ''Gameplay''
Spore võimaldab mängijal arendada mikroskoopilisest organismist liik, jälgides selle evolutsiooni kompleksse loomani, seejärel arenenud sotsiaalse olevuseni ning lõpuks selle rände kosmoses, kus toimub suhtlemine erinevate maaväliste liikidega. Kogu mängu vältel muutub mängija perspektiiv ning liik areneb drastiliselt.

Mäng on jagatud selgesti erinevateks etappideks. Iga etapi tulemus mõjutab järgmise etapi algtingimusi ning karakteri arendamist. Igal etapil on oma mängustiil ning mängu arendajad on nimetanud igat etappi eelnevast kümme korda keerulisemaks. Etappidel on sageli valikulised missioonid, mille ära tehes mängijad saavad erinevaid boonuseid. Kui mängija kõik etapis loodu on mingil põhjusel hävinud või hävitatud, siis tema liik *respawnitakse* selle lähimas asunduses või uuesti antud etapi alguses.

## Viited
Aleksei Semihatov

**Aleksei Mihhailovitš Semihatov** (vene keeles Алексей Михайлович Семихатов; sündinud 13. jaanuaril 1959 Moskvas Nõukogude Liidus) on vene füüsikateoreetik. 

Ta on lõpetanud Lomonossovi-nimelise Moskva Riikliku Ülikooli füüsikateaduskonna. 1994. aastal kaitses ta füüsika-matemaatikadoktori kraadi väitekirjaga "Конформные и топологические теории поля и интегрируемые системы" ('Konformsed ja topoloogilised väljateooriad ning integreeritavad süsteemid'). Ta on Moskvas asuva Venemaa Teaduste Akadeemia Lebedevi-nimelise Füüsikainstituudi fundamentaalsete vastastikmõjude teooria laboratooriumi peateadur. Talle on antud professori kutse.

Ta töötab matemaatilise füüsika valdkonnas, kus tema peamised uurimisalad on  kahemõõtmeline konformne väljateooria, kvantrühmade esituste teooria ja sidemetega süsteemide kvantimine.

Ta tegeleb ka teaduse populariseerimisega ja tegutseb Moskvas asuva Polütehnilise muuseumi kuraatorina. Ta on teadusraamatu auhinna Valgustaja 2019. aasta žürii esimees. Juhtinud 2018. aastal telekanalil OTR telesaadet "Na grani bezumija".

## Viited
Charlotte'i maakond (Florida)

**Charlotte'i maakond** (*Charlotte County*) on maakond Ameerika Ühendriikides Florida osariigis.

Maakonna halduskeskus on Punta Gorda.

## Ajalugu
Maakond moodustati 1921. aastal.

## Rahvastik
Elanike arv oli 2010. aasta rahvaloenduse järgi 159 978.

## Viited
Valgustaja (auhind)

**Valgustaja** (vene keeles "Просветитель") on Venemaa kirjandusauhind populaarteadusliku kirjanduse valdkonnas.

Auhinna asutas 2008. aastal ettevõtja ja fondi Dinastija juht Dmitri Zimin. Auhinda jagatakse kahes kategoorias: loodus- ja täppisteadustes ning humanitaarteadustes. Lisaks antakse välja eriauhind.

2019. aasta 8-liikmelise žürii esimees on füüsika-matemaatikateaduste doktor Aleksei Semihatov. Žüriisse kuuluvad teiste seas Dmitri Zimin ja Venemaa Teaduste Akadeemia professor Aleksandr Markov. Varasematel aastatel on žürii töös osalenud astronoom Vladimir Surdin, akadeemik Juri Rõžov, Rutgersi ülikooli professor Konstantin Severinov, Tartu Ülikooli dotsent Roman Leibov ja teised. 

## Laureaadid ja nominendid
Laureaadile (kategooria võitjale) on ette nähtud 700 000 ja nominendile 100 000 rubla suurune rahaline auhind.

*Laureaate: Aleksandr Markov, Vladimir Surdin 
*Nominente: Konstantin Sonin, Leonid Mletšin, Gennadi Gorelik, Stanislav Drobõševski, Mihhail Zõgar
*Eriauhinna saanuid: Mihhail Gasparov, Jegor Gaidar 

## Viited
Citruse maakond

**Citruse maakond** (*Citrus County*) on maakond Ameerika Ühendriikides Florida osariigis.

Maakonna halduskeskus on Inverness.

## Ajalugu
Maakond moodustati 1887. aastal.

## Rahvastik
Elanike arv oli 2010. aasta rahvaloenduse järgi 141 236.

## Viited
Collieri maakond

**Collieri maakond** (*Collier County*) on maakond Ameerika Ühendriikides Florida osariigis.

Maakonna halduskeskus on East Naples.

## Ajalugu
Maakond moodustati 1923. aastal.

## Rahvastik
Elanike arv oli 2010. aasta rahvaloenduse järgi 321 520.

## Viited
Columbia maakond (Florida)

**Columbia maakond** (*Columbia County*) on maakond Ameerika Ühendriikides Florida osariigis.

Maakonna halduskeskus on Lake City.

## Ajalugu
Maakond moodustati 1832. aastal.

## Rahvastik
Elanike arv oli 2010. aasta rahvaloenduse järgi 67 531.

## Viited
Calhouni maakond (Florida)

**Calhouni maakond** (*Calhoun County*) on maakond Ameerika Ühendriikides Florida osariigis.

Maakonna halduskeskus on Blountstown.

## Ajalugu
Maakond moodustati 1838. aastal.

## Rahvastik
Elanike arv oli 2010. aasta rahvaloenduse järgi 14 625.

## Viited
Bakeri maakond (Florida)

**Bakeri maakond** (*Baker County*) on maakond Ameerika Ühendriikides Florida osariigis.

Maakonna halduskeskus on Macclenny.

## Ajalugu
Maakond moodustati 1861. aastal.

## Rahvastik
Elanike arv oli 2010. aasta rahvaloenduse järgi 27 115.

## Viited
Flagleri maakond

**Flagleri maakond** (*Flagler County*) on maakond Ameerika Ühendriikides Florida osariigis.

Maakonna halduskeskus on Bunnell.

## Ajalugu
Maakond moodustati 1917. aastal.

## Rahvastik
Elanike arv oli 2010. aasta rahvaloenduse järgi 95 696.

## Viited
Gadsdeni maakond

**Gadsdeni maakond** (*Gadsden County*) on maakond Ameerika Ühendriikides Florida osariigis.

Maakonna halduskeskus on Quincy.

## Ajalugu
Maakond moodustati 1823. aastal.

## Rahvastik
Elanike arv oli 2010. aasta rahvaloenduse järgi 46 389.

## Viited
Gilchristi maakond

**Gilchristi maakond** (*Gilchrist County*) on maakond Ameerika Ühendriikides Florida osariigis.

Maakonna halduskeskus on Trenton.

## Ajalugu
Maakond moodustati 1925. aastal.

## Rahvastik
Elanike arv oli 2010. aasta rahvaloenduse järgi 16 939.

## Viited
Gladesi maakond

**Gladesi maakond** (*Glades County*) on maakond Ameerika Ühendriikides Florida osariigis.

Maakonna halduskeskus on Moore Haven.

## Ajalugu
Maakond moodustati 1921. aastal.

## Rahvastik
Elanike arv oli 2010. aasta rahvaloenduse järgi 12 884.

## Viited
Hernando maakond

**Hernando maakond** (*Hernando County*) on maakond Ameerika Ühendriikides Florida osariigis.

Maakonna halduskeskus on Brooksville.

## Ajalugu
Maakond moodustati 1843. aastal.

## Rahvastik
Elanike arv oli 2010. aasta rahvaloenduse järgi 172 778.

## Viited
Piret Silm

**Piret Silm** (aastani 1990 **Piret Kalmet**, sündinud 27. juuli 1965 Tartus) on eesti sõudja. 174 cm, 63 kg. 

Lõpetas 1983. aastal Tartu 3. Keskkooli ja õppis 1985–1989 Tartu Riiklikus Ülikoolis kehakultuuri.

2001. aastast OÜ Sulaman juhatuse liige.

## Sõudmine
Sportima hakkas 1975 Tartu LNSK-s Tiiu Jurkatamme kergejõustikurühmas, 1977–1980 treenis Tartu korvpallikoolis Maire Sulgi juhendamisel. 

Sõudma hakkas 1980 Anne Freimuthi käe all, hiljem (1981–85) oli tema treener Inge Pind. 
*Tulnud 5 korda Eesti meistriks: 
**1985 – roolijata kahepaadil,
**1985 – roolijaga neljapaadil,
**1984–1986 – kaheksapaadil.

### Treenerina
*Rahvuskategooria sõudekohtunik (2008)
*Aastatel 1983–1985 Tartu Kalevis sekretär ja 1985–1990 Kalevis treener
*Aastast 1991 olnud Tartu Kalevis projektijuht
*Avaldanud kirjutisi Eesti Sõudjas. 

## Tunnustus

* 2008 – Tartu Kultuurkapitali spordi aastapreemia 

## Viited

## Välislingid
*Biograafia ESBL-is
Holmesi maakond (Florida)

**Holmesi maakond** (*Holmes County*) on maakond Ameerika Ühendriikides Florida osariigis.

Maakonna halduskeskus on Bonifay.

## Ajalugu
Maakond moodustati 1848. aastal.

## Rahvastik
Elanike arv oli 2010. aasta rahvaloenduse järgi 19 927.

## Viited
Lafayette'i maakond (Florida)

**Lafayette'i maakond** (*Lafayette County*) on maakond Ameerika Ühendriikides Florida osariigis.

Maakonna halduskeskus on Mayo.

## Ajalugu
Maakond moodustati 1856. aastal.

## Rahvastik
Elanike arv oli 2010. aasta rahvaloenduse järgi 8 870.

## Viited
Lee maakond (Florida)

**Lee maakond** (*Lee County*) on maakond Ameerika Ühendriikides Florida osariigis.

Maakonna halduskeskus on Fort Myers.

## Ajalugu
Maakond moodustati 1887. aastal.

## Rahvastik
Elanike arv oli 2010. aasta rahvaloenduse järgi 618 754.

## Viited
Levy maakond

**Levy maakond** (*Levy County*) on maakond Ameerika Ühendriikides Florida osariigis.

Maakonna halduskeskus on Bronson.

## Ajalugu
Maakond moodustati 1845. aastal.

## Rahvastik
Elanike arv oli 2010. aasta rahvaloenduse järgi 40 801.

## Viited